Diari Oficial de la Generalitat Valenciana


Sumari del DOGV 9596, del 16-05-2023 (2023/5182)

Extracte de la Resolució d'11 de maig de 2023, de la vicerectora d'Estudiantat i Vida Saludable de la Universitat Jaume I de Castelló, per la que es convoca la beca de col·laboració per al desenvolupament d'un model matemàtic d'un convertidor VSC.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9596

Data del DOGV
:   16-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5182


Data del document
:   11-05-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * ajuda pública

Extracte de la Resolució d'11 de maig de 2023, de la vicerectora d'Estudiantat i Vida Saludable de la Universitat Jaume I de Castelló, per la que es convoca la beca de col·laboració per al desenvolupament d'un model matemàtic d'un convertidor VSC. [2023/5182]  
BDNS (identif.): 694371.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/694371)  
  
Primer. Beneficiari  
Ser estudiantat del grau en Enginyeria Elèctrica, del grau en Enginyeria en Tecnologies Industrials o del màster en Enginyeria Industrial.  
  
  
Segon. Finalitat  
L'objectiu principal d'aquesta beca és que l'alumne o alumna s'inicie en l'àmbit de la investigació i amplie els seus coneixements en el camp del control de sistemes elèctrics de potència.  
Els objectius específics són:  
- Formació de l'alumne o alumna en el camp del control dels sistemes elèctrics.  
- Capacitació en l'ús del programa PSCAD.  
- Estudi de la influència de les energies renovables en les xarxes elèctriques.  
Els beneficis per al becari o becària seran:  
- Iniciació en el món de la investigació.  
- Aprenentatge de l'ús del programa PSCAD, àmpliament usat en la indústria elèctrica.  
- Ampliació dels coneixements en el camp de les energies renovables i el seu efecte en les xarxes elèctriques. En l'actualitat, hi ha un gran interès en aquest camp tant en l'àmbit de la investigació com en l'àmbit industrial (empreses TSO, DSO, del sector eòlic i fotovoltaic) per a millorar la integració de les energies renovables. Per tant, pot ser d'interès per al seu futur professional.  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH'pArId=56103&pCategoria=4&pSubCategoria=28  
  
Quart. Dotació econòmica  
700 euros mensuals, als quals se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Cinquè. Termini de presentació de sol·licituds  
El termini de presentació de sol·licituds serà de deu dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 11 de maig de 2023. La vicerectora d'Estudiantat i Vida Saludable, (p. d. R 24.05.2022; DOGV 9349, 27.05.2022): M. del Carmen Pastor Verchili.